Aju rütmide klassifitseerimine (nt "delta",  "gamma") võib olla kohati pisut kunstlik - vaevalt, et ajus on suurt vahet, kas aktiivsus toimub 29 Hz (ametlikult "Beeta") või 31 Hz (ametlikult "gamma") juures. Tõepoolest - ühte ja sama ülesannet tegevate katseisikute ajuaktiivsust mõõtes võib leida, et ühel tekitab autopiltide näitamine aktiivsuse 35 Hz juures, teisel 60 Hz juures jne (huvitav oleks teada, kas see, millise sageduse juures meie aju teatud ülesannet tehes töötab, on seotud kuidagi kognitiivse võimekusega - kas on näiteks seos katseisiku intelligentsi /IQ/ ja mingi suvalise ülesande puhul katseisiku ajust mõõdetava ajurütmi sageduse vahel??). Teiselt poolt on selge, et erinevad ajurütmid on erinevate funktsioonidega, isegi kui piirid nende vahel pole nii selged kui teadlaste poolt loodud kategooriad seda arvata võiksid. Seega tekibki küsimus "miks just gamma?", aga sellest kirjutan järgmine kord.